Damavand

**Damāvand** (), toiselta nimeltään *Donbavand*, on Iranin korkein vuori. Sillä on erikoisasema persialaisessa mytologiassa ja kansantarustossa. Vuori sijaitsee keskellä Alborzin vuoristoa Kaspianmeren etelärannikon läheisyydessä Māzandarānin maakunnassa, 66 kilometriä koilliseen Teheranista. Se on Lähi-idän korkein vuori ja Aasian korkein tulivuori. Vuori ei ole vulkaanisesti aktiivinen, mutta lähellä huippukraatteria on rikkiä syökseviä fumaroleja, joiden tiedetään olleen aktiivisia kesästä 2007 alkaen.

## Symbolismi ja mytologia
Damāvandin asema on persialaisessa mytologiassa sama kuin Olympoksen kreikkalaisessa. Se on persialaisessa runoudessa ja kirjallisuudessa symboli iranilaisten vastarinnalle ulkomaista miehitystä kohtaan. Zarathustralaisissa kirjoituksissa ja mytologiassa kolmipäinen lohikäärme Aži Dahāka oli kahlehdittu Damāvandiin pysyäkseen siellä maailmanloppuun asti. Saman legendan myöhemmässä versiossa tyranni Zahhāk oli myös kahlehdittu luolaan Damāvandin rinteille kärsittyään tappion Kāvehille ja Fereydūnille. Damāvand on merkittävä myös iranilaisessa Arashin legendassa.

Vuori oli kuva-aihe Pahlavin ritarikunnan tunnuksissa. Ritarikunta oli Iranin korkea-arvoisin ritarikunta Pahlavi-dynastian aikana. 

## Kuumat lähteet
Damāvandin rinteillä on joitakin kuumia lähteitä (Abe Garm Larijan), joilla on terapeuttisia vaikutuksia. Nämä mineraalilähteet sijaitsevat enimmäkseen tulivuoren reunoilla tai ympäröivällä tasangolla osoittaen, että lähellä maanpintaa on vulkaanista lämpöä. Vaikka Damāvandin uskotaan olevan sammunut eikä historiallisella ajalla tapahtuneista purkauksista ole tietoa, kuumat lähteet ja fumarolit viittaavat siihen, että kuumaa tai jäähtyvää magmaa on yhä tulivuoren sisällä. Tämä osoittaa, että Damāvand on ennemminkin uinuva kuin sammunut tulivuori.

Merkittävin kuumista lähteistä sijaitsee Abe garm Larijanissa. Tämän lähteen vesi on hyödyllistä kroonisten haavaumien ja ihosairauksien hoidossa. Lähteiden lähellä on julkisia kylpylöitä.

## Reitit huipulle
W. T. Thomson valloitti vuoren vuonna 1837.

Merkittävin lähtöpaikka vuorikiipeilijöille on uusi Iranin vuorikiipeilijöiden liiton leiri Polourin kylässä vuoren eteläpuolella.

On olemassa vähintään 16 reittiä huipulle, jotka poikkeavat toisistaan vaikeusasteeltaan. Jotkin niistä ovat hyvin vaarallisia ja edellyttävät kalliokiipeilytaitoja. Suosituin reitti on eteläinen, jolla on pysyvä leiri puolivälissä huipulle. Pisin reitti on koillinen, jonka käyttäminen vaatii kaksi päivää huipulle pääsyyn. Länsireitti on kuuluisa auringonlaskunäkymästään.

## Maantieteellinen sijainti

## Galleria

Tiedosto:Damavand3.jpg|Damāvandin juurella.
Tiedosto:Summit crater damavand.jpg|Damāvandin huippukraatteri avaruudesta nähtynä.
Tiedosto:Damavand from space.jpg|Damāvand avaruudesta.
Tiedosto:Damavand Mountain.jpg|Itäinen näkymä Damāvandille lokakuussa.
Tiedosto:Mount Damavand and birds.jpg|Damāvand
Tiedosto:Damavand-temp.jpg|Damāvand
Tiedosto:Damavand from dizin.jpg|Damāvand Dizinistä nähtynä.
Tiedosto:Damavand84.jpg|Mantelipilvi Damavandin taustalla
Tiedosto:Order of Pahlavi Medal.svg|Havainnekuva Pahlavin ritarikunnan rintatähdestä


## Katso myös
*Luettelo maiden korkeimmista kohdista
*Luettelo suurimmista prominensseista

## Lähteet

## Aiheesta muualla

*Kiipeilyopas 
*Sääennuste
*Mount Damavand, TierraWiki.org
*Damavandin kiipeilyopas
*Summit Post: Damavand
*Mount Damavand Climbing Tour